ಪುನೀತ್ ಅಭಿನಯದ ಚಿತ್ರಗಳು ಅಮೆಜಾನ್ ಪ್ರೈಮ್ ವಿಡಿಯೊದಲ್ಲಿ ಫೆ.1ರಿಂದ ಒಂದು ತಿಂಗಳು ಉಚಿತವಾಗಿ ಲಭ್ಯ ಬೆಂಗಳೂರು, 22 ಜನವರಿಹಿ.ಸ ಆಯಂಕರ್ : ಸ್ಯಾಂಡಲ್ ವುಡ್ ನ ಪವರ್ ಸ್ಟಾರ್ ದಿವಂಗತ ನಟ ಪುನೀತ್ ರಾಜ್ ಕುಮಾರ್ ಅವರ ಹೋಂ ಪ್ರೊಡಕ್ಷನ್ ಮೂಲಕ ತಯಾರಾದ ಮೂರು ಚಿತ್ರಗಳನ್ನು ಪ್ರಸಾರ ಮಾಡುವುದಾಗಿ ಅಮೆಜಾನ್ ಪ್ರೈಮ್ ವಿಡಿಯೊ ಪ್ರಕಟಿಸಿದೆ.ಪುನೀತ್ ರಾಜ್ ಕುಮಾರ್ ಒಡೆತನದ ಈಗ ಅವರ ಪತ್ನಿ ಅಶ್ವಿನಿ ಪುನೀತ್ ರಾಜ್ ಕುಮಾರ್ ನಡೆಸಿಕೊಂಡು ಹೋಗುತ್ತಿರುವ ಪಿಆರ್ ಕೆ ಪ್ರೊಡಕ್ಷನ್ ಸಂಸ್ಥೆ ಮೂಲಕ ಮ್ಯಾನ್ ಆಫ್ ದ ಮ್ಯಾಚ್ ಒನ್ ಕಟ್ ಟು ಕಟ್ ಫ್ಯಾಮಿಲಿ ಪ್ಯಾಕ್ ಚಿತ್ರಗಳು ತಯಾರಾಗಿವೆ.ಮ್ಯಾನ್ ಆಫ್ ದ ಮ್ಯಾಚ್ ಚಿತ್ರವನ್ನು ರಾಮ ರಾಮ ರೇ ಚಿತ್ರದ ನಿರ್ದೇಶಕ ಡಿ ಸತ್ಯಪ್ರಕಾಶ್ ನಿರ್ದೇಶಿಸಿ ಅದರಲ್ಲಿ ಕೆ ಜಯರಾಮ್, ಧರ್ಮಣ್ಣ ಕಡೂರು, ನಟರಾಜ್ ಮೊದಲಾದವರು ನಟಿಸಿದ್ದಾರೆ. ಒನ್ ಕಟ್ ಟು ಕಟ್ ಕಾಮಿಡಿ ಪ್ರಧಾನ ಚಿತ್ರವಾಗಿದ್ದು ಡ್ಯಾನಿಶ್ ಸೇಠ್, ಪ್ರಕಾಶ್ ಬೆಳವಾಡಿ ಮತ್ತು ಸಂಯುಕ್ತ ಹೊರನಾಡು ನಟಿಸಿದ್ದಾರೆ. ಚಿತ್ರವನ್ನು ವಂಶೀಧರ್ ಭೋಗರಾಜು ನಿರ್ದೇಶನ ಮಾಡಿದ್ದಾರೆ. ಇನ್ನು ಕಾಮಿಡಿ ಪ್ರಧಾನ ಫ್ಯಾಮಿಲಿ ಪ್ಯಾಕ್ ಚಿತ್ರವನ್ನು ಅರ್ಜುನ್ ಕುಮಾರ್ ನಿರ್ದೇಶಿಸಿದ್ದು ಲಿಖಿತ್ ಶೆಟ್ಟಿ, ಅಮೃತ ಐಯ್ಯಂಗಾರ್ ನಟಿಸಿದ್ದಾರೆ. ಈ ಮೂರು ಚಿತ್ರಗಳಲ್ಲದೆ ಪ್ರೈಮ್ ವಿಡಿಯೊದಲ್ಲಿ ಪುನೀತ್ ರಾಜ್ ಕುಮಾರ್ ಸಂಸ್ಥೆಯ ನಿರ್ಮಾಣದ ಅವರ 5 ಪ್ರಮುಖ ಚಿತ್ರಗಳನ್ನು ಉಚಿತವಾಗಿ ಪ್ರೈಮ್ ಸದಸ್ಯತ್ವ ಪಡೆಯದವರಿಗೂ ಫೆಬ್ರವರಿ 1ರಿಂದ ಒಂದು ತಿಂಗಳ ಕಾಲ ವೀಕ್ಷಣೆಗೆ ಒದಗಿಸಲಿದೆ. ಅವುಗಳು ಲಾ, ಫ್ರೆಂಚ್ ಬಿರಿಯಾನಿ, ಕವಲುದಾರಿ, ಮಾಯಾ ಬಜಾರ್ ಮತ್ತು ಯುವರತ್ನ ಚಿತ್ರಗಳಾಗಿವೆ.ಹಿಂದೂಸ್ತಾನ್ ಸಮಾಚಾರ್